
	[bookmark: nev]NOVÁK ANNA
Élelmiszerbiztonsági és -minőségi mérnöki
MSc, 1. félév
Debreceni Egyetem
Mezőgazdaság-, Élelmiszertudományi és Környezetgazdálkodási Kar
	






Témavezetők:
	Borbélyné dr. Varga Mária
egyetemi docens, DE MÉK

	Szabó Edina
Ph.D. hallgató, DE MÉK




Sörök néhány élettani hatást befolyásoló tényezőinek vizsgálata

A sör az egyik legrégebben ismert alkoholos ital, készítési módja az egyik legrégebbi biotechnológiai eljárásnak tekinthető. Pozitív élettani hatásait már az ókorban is ismerték.
A sör malátával, és vízzel cefrézett, komlóval főzött, és sörélesztővel erjesztett ital. Az alapanyagoknak köszönhetően több száz értékes komponenst tartalmaz, melyek közül kiemelendő az antioxidáns- és ásványi anyagtartalom. Az egészségtudatos táplálkozás térhódításának köszönhetően egyre több figyelem irányul ezen alkotóelemekre.
A sör antioxidáns tartalma mind a sörfőzés technológiája, mind a szervezetünkben lejátszódó oxidációs folyamatok megakadályozásában fontos szerepet játszik. A sör számos ásványi anyagot is tartalmaz, melyek nélkülözhetetlenek szervezetük felépítéséhez, emellett segítik a vitaminok felszívódását is.
Kutatásaim során célom az volt, hogy meghatározzam néhány kereskedelmi forgalomban kapható és általunk főzött sör antioxidáns- valamint ásványi anyagtartalmát, a kapott értékeket pedig összehasonlítsam.
Tudományos Diákköri munkám során célul tűztem ki, hogy bizonyítsam, a sörök tartalmaznak pozitív élettani hatású komponenseket így hozzájárulhatnak szervezetünk megfelelő működéséhez.



